MILL เก็บหุ้น “ไอเจน พาวเวอร์เทค” เพิ่ม 735 แสนหุ้น ดันสัดส่วนแตะ 49%
MILL เก็บหุ้น "ไอเจน พาวเวอร์เทค" เพิ่ม 735 แสนหุ้น ดันสัดส่วนแตะ 49%
9 มิ.ย. 2563

บริษัท มิลล์คอน สตีล จำกัด (มหาชน) หรือ MILL เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ประชุมคณะกรรมการบริษัทฯ ครั้งที่ 9/2562 เมื่อวันที่ 12 ธันวาคม 2562 ได้มีมติอนุมัติการปรับโครงสร้างการถือหุ้นกลุ่ม บริษัทไอเจน เอนจิเนียริ่ง จำกัด ซึ่งเป็นบริษัทร่วม โดยการจำหน่ายหุ้นสามัญของ ไอเจน จำนวน 1,080,000 หุ้น (มูลค่าที่ตราไว้หุ้นละ 100 บาท) หรือคิดเป็นร้อยละ 40 ของทุนจดทะเบียน ราคาหุ้นละ 250 บาท รวมมูลค่า 270 ล้านบาท ให้กับบริษัท ไอเอสซี จำกัด ซึ่งไม่มีความสัมพันธ์ใดๆ กับบริษัท และดำเนินการซื้อหุ้นสามัญของ บริษัท ไอเจน พาวเวอร์เทค จำกัด (IGPT) จำนวน 686,000 หุ้น (มูลค่าที่ตราไว้หุ้นละ 100 บาท) หรือคิดเป็นร้อยละ 49 ของทุนจดทะเบียน มูลค่ารวมไม่เกิน 246.47 ล้านบาท
อย่างไรก็ดี ต่อมา IGPT มีความประสงค์ที่จะเพิ่มทุนจำนวน 1,500,000 หุ้น มูลค่า 150 ล้านบาท เพื่อใช้เป็นเงินทุนหมุนเวียนภายในกิจการ ดังนั้น ที่ประชุมคณะกรรมการบริษัท ครั้งที่ 1/2563 เมื่อวันที่ 7 กุมภาพันธ์ 2563 ได้มีมติอนุมัติการซื้อหุ้นสามัญเพิ่มทุนของ IGPT ตามสัดส่วนการถือหุ้น จำนวน 735,000 หุ้น (มูลค่าที่ตราไว้หุ้นละ 100 บาท) ราคาหุ้นละ 100 บาท รวมมูลค่า 73.5 ล้านบาท
ทั้งนี้ ภายหลังการเข้าทำรายการดังกล่าว ส่งผลให้บริษัทฯถือหุ้น IGPT จำนวน 1,421,000 หุ้น คิดเป็นสัดส่วน 49%